ลอบยิงขบวน คปท. ขากลับจากศูนย์ราชการ มีผู้เสียชีวิต 1 ราย
เกิดเหตุลอบยิงขบวน คปท. ระหว่างกลับจากการชุมนุมที่ศูนย์ราชการแจ้งวัฒนะ ทำให้มีผู้เสียชีวิต 1 ราย บาดเจ็บ 4 ราย1 เม.ย. 2557 - วันนี้ (1 เม.ย.) ศูนย์บริการการแพทย์ฉุกเฉินกรุงเทพมหานคร (ศูนย์เอราวัณ) สำนักการแพทย์ กรุงเทพมหานคร รายงานว่าเมื่อเวลาประมาณ 14.30 น. เกิดเหตุซุ่มยิงขบวนของเครือข่ายนักศึกษาประชาชนปฏิรูปประเทศไทย (คปท.) ระหว่างเดินทางกลับจากเวที กปปส. แจ้งวัฒนะ มายังเวทีหลักเชิงสะพานชมัยมรุเชฐ ข้างทำเนียบรัฐบาล โดยเกิดเหตุหลังจากขบวนขึ้นทางด่วนแจ้งวัฒนะมีผู้ได้รับบาดเจ็บจำนวน 5 ราย นำส่งโรงพยาบาลรามาธิบดี จำนวน 3 ราย ( ชาย 2 ราย หญิง 1 ราย) และโรงพยาบาลจุฬาลงกรณ์ จำนวน 2 ราย (ชาย 1 ราย หญิง 1 ราย)ต่อมาผู้บาดเจ็บที่นำส่งโรงพยาบาลรามาธิบดีเสียชีวิต จำนวน 1 ราย โดยผู้เสียชีวิต ชื่อนายวสันต์ คำวงศ์ อายุ 52 ปี สรุปรวมผู้บาดเจ็บ จำนวน 4 ราย เสียชีวิต จำนวน 1 รายทั้งนี้นับตั้งแต่เกิดความรุนแรงทางการเมืองตั้งแต่วันที่ 30 พ.ย. 56 เป็นต้นมา ขณะนี้เกิดเหตุรุนแรงทางการเมืองในกรุงเทพมหานครแล้วอย่างน้อย 80 ครั้ง รวมผู้บาดเจ็บ 734 ราย เสียชีวิต 21 รายส่วนเหตุในต่างจังหวัด ข้อมูลจากกระทรวงสาธารณสุขระบุว่ามีผู้บาดเจ็บ 43 ราย เสียชีวิต 3 ราย
เกิดเหตุลอบยิงขบวน คปท. ระหว่างกลับจากการชุมนุมที่ศูนย์ราชการแจ้งวัฒนะ ทำให้มีผู้เสียชีวิต 1 ราย บาดเจ็บ 4 ราย 1 เม.ย. 2557 - วันนี้ (1 เม.ย.) ศูนย์บริการการแพทย์ฉุกเฉินกรุงเทพมหานคร (ศูนย์เอราวัณ)
คปท.,ความรุนแรงทางการเมือง,ศูนย์ราชการแจ้งวัฒนะ,ศูนย์เอราวัณ